মর্মান্তিক দুর্ঘটনা, পাঁচ বন্ধুর মৃত্যু ছত্তিশগড়ে

ওয়েবডেস্ক- মর্মান্তিক দুর্ঘটনা। ট্রাক (Truck) ও গাড়ির (Car) সংঘর্ষ প্রাণ কেড়ে নিল পাঁচজনের। রবিবার ঘটনাটি ঘটেছে ছত্তিশগড়ের (Chhattisgarh) যশপুর জেলার (Jashpur District) দুলদুলা থানা (Duldula Police Station) এলাকায়। স্থানীয়রা জানিয়েছে, গাড়িতে ছিলেন পাঁচজন। তারা একটি স্থানীয় মেলা দেখে ফিরছিলেন। সেই সময় এই মর্মান্তিক দুর্ঘটনা ঘটে। উত্তেজিত জনতা ঘাতক ট্রাকটিতে ভাঙচুর চালায়। খবর পেয়ে ঘটনাস্থলে আসে পুলিশ।

অভিযুক্ত ট্রাক চালক ও খালাসি দুজনেই পলাতক। অভিযুক্তদের খোঁজ শুরু করেছে পুলিশ। প্রত্যক্ষদর্শীদের বয়ান অনুযায়ী, গাড়ি ও ট্রাক দুটিই খুব দ্রুত গতিতে আসছিল।  ঘটনাস্থলে গাড়িতে থাকা পাঁচজনের মৃত্যু হয়েছে।  দুর্ঘটনার পরেই স্থানীয় মানুষজনই প্রথমে উদ্ধারকাজে হাত লাগান। কোনও রকমে গাড়ির একাংশ কেটে দেহগুলি উদ্ধার করা হয়। মৃতদের নাম  রামপ্রসাদ যাদব (২৬), উদয় কুমার চৌহান (১৮), সাগর ত্রিকি (২২), দীপক প্রধান (১৯) এবং অঙ্কিত টিগ্গা (১৭)। মৃতরা সকলেই বন্ধু।

আরও পড়ুন- অফিস টাইম শেষ মানেই ‘নো কল, নো মেল’, মানসিক স্বাস্থ্য রক্ষায় বিল পেশ

পুলিশ সূত্রে খবর, নিহতরা সবাই দুলদুলা থানা এলাকার বাসিন্দা। একে অপরের বন্ধু ছিলেন। কীভাবে দুর্ঘটনা ঘটল তা খতিয়ে দেখা হচ্ছে। নিয়ন্ত্রণ হারিয়েই এই দুর্ঘটনা বলেই দাবি পুলিশের। এলাকায় দুর্ঘটনার করেই পথ নিরাপত্তার দাবিতে সরব হয়েছেন স্থানীয়রা।

দেখুন আরও খবর-